KIRJALLINEN KYSYMYS E-0015/01

esittäjä(t): Daniel Varela Suanzes-Carpegna (PPE-DE) komissiolle

(17. tammikuuta 2001)

Aihe: Sinisimpukan viljely Euroopan unionissa

Sinisimpukan viljelyllä on Galician rannikkoalueella erittäin suuri merkitys, sillä se työllistää välittömästi noin 11 500 henkilöä, joista 8 500 vakituisesti, sekä välillisesti 7 000 henkilöä. Se on sitäkin merkittävämpää ottaen huomioon, että tuotantotoiminnan synnyttämät varat jakautuvat sosiaalisesti laajalle alalle, ja koska päätöksentekovalta on kyseisellä alueella, ne myös investoidaan alueelle. Tämä luo kerrannaisvaikutuksen paikallistaloudessa ja vakauttaa sosiaalis-taloudellista tilannetta.

Vesiviljelyalalla juuri sinisimpukan viljely on kantava ja vakautta luova voima; Galiciassa sitä viljellään 250300 miljoonaa kiloa vuodessa. Galicia onkin Kiinan jälkeen maailman toiseksi suurin tuottaja sekä suurin tuottaja Euroopassa, jossa se tuottaa 50 % EU:n kokonaistuotannosta. Sen tuotannosta 35 % menee tuoretavaramarkkinoille, 41 % tavanomaisiin säilykkeisiin ja 24 % uusiin, vaihtoehtoisiin jalosteisiin, joiden osuus on jatkuvassa kasvussa.

Yleensä vesiviljelyn ja erityisesti sinisimpukan viljelyn kehitysmahdollisuuksia pidetään suurina, ja usein ne mainitaan ratkaisuna laman muilla sektoreilla aiheuttamaan työvoiman liikatarjontaan. Lisäksi ne ovat vaihtoehto kalastus- ja vesiviljelytuotteiden kysynnän tyydyttämiseksi markkinoilla. Tämän vuoksi on korostettava niitä myönteisiä vaikutuksia, joita EU:n alalle vuosina 19941999 antamalla rakennetuella on ollut. Se on osaltaan lisännyt viljelmien tuottavuutta ja kannattavuutta ja vähentänyt huomattavasti työturvallisuusriskejä, työtapaturmia ja ammattitauteja ja siten parantanut viljelijöiden elämänlaatua.

Paljonko tukea sinisimpukan viljelylle EU:ssa on yhteensä annettu vuosina 19941999, ja mikä on kunkin jäsenvaltion osuus? Mikä on sinisimpukan viljelylle Espanjassa vuosina 19941999 annetun tuen kokonaismäärä ja kunkin alueen osuus siitä? Aikooko komissio antaa sinisimpukan viljelysektorille yhtä paljon tai enemmän rakennetukea vuosina 20002006? Minkä tyyppistä tukea kyseiselle sektorille voidaan mainittuina vuosina tarkkaan ottaen antaa?

Franz Fischlerin komission puolesta antama vastaus

(15. helmikuuta 2001)

Komissiolla ei ole tietoa sinisimpukan viljelylle kaudella 19941999 myönnetyn tuen kokonaismäärästä eikä jäsenvaltioiden osuuksista, sillä jotkut jäsenvaltiot eivät ole toimittaneet rahoitetuista hankkeista näin yksityiskohtaisia teknisiä tietoja.

Espanjan osalta nämä tiedot ovat kuitenkin käytettävissä.

Kauden 19941999 aikana kalatalouden ohjauksen rahoitusvälineestä (KOR) ei rahoitettusinisimpukoiden tuotantokapasiteettia lisääviä hankkeita Espanjassa. Sitä vastoin KOR edisti osaltaan suuresti olemassa olevien vesiviljelylaitosten nykyaikaistamista niiden tuotantokapasiteettia lisäämättä. KOR:stä rahoitettiin Espanjassa 820 hanketta, joihin investoitiin kaiken kaikkiaan noin 41 miljoonaa euroa. Yhteisön tuen määrä oli 20 miljoonaa euroa.

Lähes kaikki sinisimpukoiden viljelyyn liittyvät KOR:stä osarahoitetut hankkeet toteutetaan Galiciassa. Kataloniassa ja Valenciassa on rahoitettu noin tusinaa hanketta, joille on myönnetty yhteisön tukea noin miljoona euroa.

Ohjelmakaudella 20002006 KOR:stä osarahoitetuilla rakenteellisilla investoinneilla pyritään ennen kaikkea nykyaikaistamaan olemassa olevia sinisimpukkaviljelmiä ja monipuolistamaan tuotantoa perustamalla uusia, rannikosta kauempana sijaitsevia tuotantoyksiköitä. Niiden avulla vähennetään ympäristövaikutuksia Galician jokisuistoalueella, jossa viljelmät ovat perinteisesti sijainneet.

Komissio ei voi antaa lausuntoa sinisimpukan viljelysektorille suunnitellun tuen määrästä Espanjassa, sillä rahoitusohjelmaa ei ole eritelty lajeittain. Käytettävissä olevien tietojen mukaan tuet sinisimpukan viljelysektorille ohjelmakaudella 20002006 säilyvät kuitenkinsaman suuruisina kuin edelliselläkin ohjelmakaudella.